**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**PROIECT DECIZIE ETAPĂ DE ÎNCADRARE**

**16.09.2019**

Ca urmare a solicitării de emitere a acordului de mediu adresate de **OMV PETROM S.A. prin DIVIZIA UPSTREAM – UNITATEA DE AFACERI ZONA DE PRODUCȚIE – ZONA DE PRODUCȚIE VI MUNTENIA CENTRAL – UAT MUNICIPIUL MORENI** ,cu sediul în mun. București, str. Coralilor, nr.22, înregistrată la sediul Agenției pentru Protecția Mediului (APM) Dâmbovița cu nr. 7810 din 17.05.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 29.08.2019 că proiectul **”*Asfaltare drum sondă 1301 Moreni”***, propus a fi amplasat în loc. Moreni, str. Bana, județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Prin proiect se propune reabilitarea drumului existent care asigură accesulla sondele 1301, 1324, 1334 dar și al locuitorilor din cartierul Bana.

Se vor executa următoarele lucrări:

**Cale acces**

Accesul spre locaţia sondelor trebuie modernizat prin asfaltare pentru a asigura:

* acces permanent și pe termen lung la sondă;
* acces sigur pentru vehicule, remorci, macarale, echipamente de mare capacitate( peste 40 tone);
* protejarea impotriva vibrațiilor a caselor din imediata vecinătate;
* accesul în caz de incendiu la casele din zonă;
* colectareși evacuare a apelor pluviale în afara zonei.

Drumul prezintă elemente geometrice modificate de-a lungul timpului de circulaţia auto necesară desfăşurării activităţii petroliere.

Sistemul rutier este degradat, cu gropi, denivelari, fără şanţuri de colectare ape pluviale.

Având in vedere situația existentă, se impun lucrări de reamenajare a drumului betonat existent (L = 1480 m), astfel:

* evacuarea apelor din gropile existente și curăţirea noroiului din acestea;
* corectarea elementelor geometrice în plan şi profil longitudinal, acolo unde se impun;
* aşternerea unui strat de beton asfaltic de 5 cm BAD 20 leg 70/100;
* aşternere îmbrăcăminte de beton asfaltic de 4 cm BA 16 rul 70/100 rugos;
* pentru colectarea apelor pluviale, executarea de santuri pereate monolit ( în zona cu locuinţe) şi şanţuri de pământ.

**Suprafaţa ocupată = 10130 mp, din care :**

* + Suprafaţă asfaltată = 7676 mp;
  + Suprafaţă şanţ pereat = 335 mp;
  + Suprafaţă rigole cu placute carosabile = 30 mp;
  + Suprafaţă şanţ de pământ = 672 mp;
  + Suprafaţă taluze = 1417 mp.
* Suprafaţă asfalt = 7676 mp din care:
* Suprafata carosabilă drum exploatare = 7572 mp;
* Suprafata acces asfalt curti locuinţe = 104 mp.

# Drumul amenajat area lungimea de 1480 m şi işi are originea in DJ 720:

* Şanţul de pământ are lungimea de = 672 m;
* Şanţul pereat = 335 m2;
* Şanţul rigole cu placuţe carosabile = 30 m2.

**Reamenajare drum asfaltat**

**Terasamente**

Avand in vedere situatia existenta, se impun lucrari de reamenajare a drumului existent (L=1481m), astfel:

* evacuarea apelor din gropile existente și curatire noroi;
* scarificare pe 20 cm adâncime pietruire existentă și strângerea materialului în grămezi pentru refolosire;
* săpătură pe 20cm adâncime pentru aducere la cota nivelare;
* așternere material recuperat din scarificare, ca strat de forma-20cm grosime;
* nivelarea platformei drumului existent fară îmbrăcaminte beton rutier (L=106m);
* corectarea elementelor geometrice în plan și profil în lung acolo unde se impun;
* așternere strat de bază din beton asfaltic AB 31.5 (L=106m);
* așternere strat de legatură BAD 20 (L=1481m);
* așternere strat uzură BA16 (L=1481m).

Panta transversala a drumului este de 2.5% in profil acoperis si se aplica la toate straturile de beton asfaltic.

**Suprastructura**

Avand în vedere existenta a doua sectoare de drum cu sisteme rutiere existente diferite, suprastructura drumului de reamenajat va fi :

**SR1 = DRUM EXISTENT BETONAT ( S= 7042mp)**

* 4cm - îmbracaminte beton asfaltic BA16 rul 50/70 ;
* amorsă din emulsie bituminoasă 0.6-0.9kg/mp;
* 5cm – strat de legatură din beton asfaltic BAD20 leg 50/70;
* amorsă din emulsie bituminoasă 0.9-1.2kg/mp;
* 20cm - strat de bază existent din beton rutier.

**SR2 = DRUM EXISTENT PIETRUIT( S= 530mp)**

* 4cm - îmbracaminte beton asfaltic BA16 rul 50/70;
* amorsă din emulsie bituminoasă 0.6-0.9kg/mp;
* 6cm - strat de bază din beton asfaltic AB 31.5 baza 50/70
* amorsă din emulsie bituminoasă 0.9-1.2kg/mp;
* 20cm - strat de fundație din balast
* 20 cm - strat de bază existent din beton rutier.

**Scurgerea apelor:**

Scurgerea apelor se asigură prin pantele aplicate suprafețelor, iar pentru colectarea apelor de suprafață se vor realiza șanturi betonate monolit TIP1 (L=305m b=1.1m, h=0.3m) în zona locuințelor, cu descărcare la terenul natural. Pentru asigurarea continuitătii scurgerii apelor, în zona de acces la curți, șantul betonat se va continua cu rigole betonate cu păcute carosabile ( L =30m).

În afara zonei cu locuinte, drumul va fi prevăzut cu șanțuri betonate monolit TIP1. (L = 682m).

Pentru asigurarea scurgerii apelor la terenul natural , se vor executa 2 podețe, cu camera de captare la fiecare, pe partea stanga a drumului, la km 0+520 si la km 1+180. Podetele vor fi cu tuburi din beton armat Ø600mm, L=6m/podeț.

De asemenea, se va executa un podeț tubular Ø600mm, L=8m, pe drumul de acces către sondele 1323-1324 Moreni, în vederea evitării infiltrării apelor de pe sanțul perimetral al careului în patul drumului asfaltat.

La intersectia cu drumul către sondă existentă pe partea stangă a drumului, în dreptul pichetului 4, se va executa rigola carosabilă pentru asigurarea scurgerii apelor în lungul drumului proiectat.

Podețul tubular existent la racordul cu DJ 720 va fi decolmatat pentru a prelua ți realiza scurgerea apelor în lungul drumului județean.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul se afla situat in intravilanul – extravilanul municipiului Moreni, categoria de folosință drum public;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul ;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale Legii nr. 211/2011 cu modificările și completările ulterioare.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu A.A.A.**, **Întocmit,**

**Maria MORCOAȘE consilier AAA**

**Grațiela CIOCOIU- BUNILĂ**

**consilier CFM**

**Șef Serviciu C.F.M., Cornelia VLAICU**

**Elena IVAȘCU**